Daft Punk

Daft Punk, ֆրանսիական երաժշտական դուետ, որը կազմված է հաուս երաժիշտներ Թոմա Բանգալտերից և Գի-Մանուել դե Օմեմ-Քրիստոից։

Դուետը հայտնի է իր վիզուալ կերպարների շնորհիվ։ Մասնավորապես սկսած 2001 թվականից, բոլոր հասարակական միջոցառումների և իրենց ելույթների ժամանակ նրանք կրել են փայլուն սաղավարտներ և ձեռնոցներ։ Դուետը  նաև շատ հազվադեպ էր հեռուստատեսային շոուների մասնակցում կամ հարցազրույցներ տալիս։

 Գործունեություն 
Դուետը հիմնադրվել է 1993 թվականին, և մեծ ճանաչվածություն է ձեռք բերել 1990-ականների վերջին։ Հաուս և սինտփոփ ժանրը իրար հետ համատեղելով, դուետի երգերը կարևոր դեր են կատարում ֆրանսիական հաուս երաժշտությունում։

Մինչև Daft Punk-ի ստեղծումը, դուետի անդամներ՝ Թոմա Բանգալտերն և Գի-Մանուել դե Օմեմ-Քրիստոն հանդիսանում էին Darlin' խմբի անդամ։ 1997 թվականին, Daft Punk-ը թողարկում է իր դեբյուտային «Homework» կոչվող ստուդիական ալբոմը, որը երաժշտական քննադատների բարձր գնահատականներին է արժանացել։ Դուետի երկրորդ՝ «Discovery» կոչվող ստուդիական ալբոմը թողարկվել է 2001 թվականին և ավելի մեծ հաջողություններ է գրանցել։ 2005 թվականին թողարկվում է դուետի երրորդ ստուդիական ալբոմը, որը կրում է «Human After All» անվանումը։ Երկու տարի անց՝ 2007 թվականին, թողարկվում է Daft Punk-ի «Alive 2007» կոչվող համերգային ալբոմը, որը Գրեմմիի 51-րդ մրցանակաբաշխությունում արժանացել է «Լավագույն էլեկտրոնային/դանս ալբոմ» մրցանակին։

2013 թվականին թողարկվում է դուետի թվով չորրորդ ստուդիական ալբոմը՝ «Random Access Memories»-ը։ Ալբոմը ոչ միայն արժանացել է երաժշտական քննադատների բարձր գնահատականներին, այլ նաև բավականին մեծ կոմերցիոն հաջողություններ է ունեցել։ Ալբոմը Գրեմմիի 56-րդ մրցանակաբաշխություն արժանացել է «Տարվա ալբոմ», «Լավագույն դանս/էլեկտրոնային ալբոմ» և «Լավագույն նախագծված ալբոմ, ոչ-դասական» մրցանակներին։ Ալբոմի «Get Lucky» երգը, նույն մրցանակաբաշխությունում արժանացել է «Տարվա ձայնագրություն» և «Դուետի/խմբի լավագույն փոփ կատարում» մրցանակներին։

2021 թվականի փետրվարի 22-ին դուետը հայտարարեց իր գործունեության ավարտի մասին։

 Սկավառակագրություն 
 Ստուդիական ալբոմներ 
 Անվանում Ալբոմի մանրամասներ «Homework» Թողարկված։ Հունվարի 20, 1997
 Լեյբլ։ Virgin Records
 Ֆորմատներ։ CD, աուդիոկասետ, LP «Discovery» Թողարկված։ Մարտի 3, 2001
 Լեյբլ։ Virgin Records
 Ֆորմատներ։ CD, աուդիոկասետ, LP, թվային ներբեռնում «Human After All» Թողարկված։ Մարտի 14, 2005
 Լեյբլ։ Virgin Records
 Ֆորմատներ։ CD, աուդիոկասետ, LP, թվային ներբեռնում «Random Access Memories» Թողարկված։ Մայիսի 17, 2013
 Լեյբլ։ Columbia Records
 Ֆորմատներ։ CD, LP, թվային ներբեռնում

 Համերգային ալբոմներ 
 Անվանում Ալբոմի մանրամասներ «Alive 1997» Թողարկված։ Հոկտեմբերի 1, 2001
 Լեյբլ։ Virgin Records
 Ֆորմատներ։ CD, LP, թվային ներբեռնում «Alive 2007» Թողարկված։ Նոյեմբերի 19, 2007
 Լեյբլ։ Virgin Records
 Ֆորմատներ։ CD, LP, թվային ներբեռնում

 Հավաքածու ալբոմներ 
 Անվանում Ալբոմի մանրամասներ «Musique Vol. 1 1993–2005» Թողարկված։ Մարտի 29, 2006
 Լեյբլ։ Virgin Records
 Ֆորմատներ։ CD, LP, թվային ներբեռնում

 Սաունդթրեք ալբոմներ 
 Անվանում Ալբոմի մանրամասներ «Tron: Legacy» Թողարկված։ Դեկտեմբերի 3, 2010
 Լեյբլ։ Walt Disney Records
 Ֆորմատներ։ CD, LP, թվային ներբեռնում

 Ռեմիքս ալբոմներ 
 Անվանում Ալբոմի մանրամասներ «Daft Club» Թողարկված։ Դեկտեմբերի 1, 2003
 Լեյբլ։ Virgin Records
 Ֆորմատներ։ CD, LP, աուդիոկասետ «Human After All: Remixes» Թողարկված։ Մարտի 29, 2006
 Լեյբլ։ Toshiba EMI
 Ֆորմատներ։ CD «Tron: Legacy Reconfigured» Թողարկված։ Ապրիլի 5, 2011
 Լեյբլ։ Walt Disney Records
 Ֆորմատներ։ CD, թվային ներբեռնում

 Վիդեո ալբոմներ 
 Անվանում Ալբոմի մանրամասներ «D.A.F.T.: A Story About Dogs, Androids, Firemen and Tomatoes» Թողարկված։ Դեկտեմբերի 15, 1999
 Լեյբլ։ Virgin Records
 Ֆորմատներ։ DVD, VHS

 Ծանոթագրություններ 

 Արտաքին հղումներ 
 Պաշտոնական կայք

Կատեգորիա:1993 հիմնադրված երաժշտական խմբեր
Կատեգորիա:Brit Awards մրցանակի դափնեկիրներ

Կատեգորիա:«Գրեմմի» մրցանակի դափնեկիրներ
Կատեգորիա:Երաժշտական դուետներ